Huset Leutguard

**Huset Leutguard** var et adelshus fra Flynn, Avalon. Familien var én blant mange adelsklaner på sin tid, men brakte fram to av sin samtids beste og verste diktere. Det la også grunnlag for kvinners rettigheter i Avalon som har overlevd helt til moderne tid.

## ***Historie***

### **Første Æra**

Da Oldtidsgudene ble slått av Vokterne, etterlot de seg artefakter som skulle brukes i kamp mot gudene. Ett av disse artefaktene var en kniv som ga bæreren muligheten til å temme jord, uten å selv være en temmer. Det er trodd at kniven, som bare hadde form som en enkel buet egg, skal ha blitt smeltet og brukt til metallet av å skape Leutguard-septeret.

### **Andre Æra**

Wyvern Leutguard, husets grunnlegger, vet man veldig lite om. Det er trodd at han oppdaget kniven etterlatt av Vokterne og brukt det til å skape Leutguard-septeret – ellers vet man ikke mer om ham. Wyvern var også den som grunnla Alessia, og gjorde det til en reel posisjon. Han erklærte seg ridder av Alessia. Det er usikkert når eller om han føyde seg for huset Ewald, men en av hans etterfølgere gjorde det og sverget sin troskap til Ewald-ene.

Wyvern var uansett gift med en kvinne som gjorde ham til en direkte forfader av Lyndon Leutguard og hans etterkommere. Lyndons barnebarn, Ualan, var gift med en mann, hvilket ikke førte til en videre arverekke. Dermed gikk setet som ridder av Alessia videre til May Leutguard II. May sikret sin samtid og framtids kvinner at alle avalonske kvinner kunne arve et adelssete, et ønske som kong Farvaldr II av Flynn innvilget av den enkle grunn at han hadde kun kvinnelige arvinger – og ønsket ikke å bli husket som Ewald-en som skuffet hele sitt stamtre.

At May II fikk setet som dame av Alessia, irriterte tvilling-onklene hennes: Ùisdean og Vibanus Agathon. Begge onklene begynte å skrive dikt; den eldste av brødrene skrev melankolske og triste dikt, mens den yngre skrev dikt om å finne seg selv. Dette sørget for at Leutguard-ene ble skrevet ned i historien, men etter at brødrene døde var det ingen av dem som utgjorde store ting. May II slo sammen Alessia og Cromwell da hun giftet seg med Neville Torn. Etter deres død, valgte imidlertid Nevilles søster, May-Sun Torn, å kjøpe tilbake landet fra sønnen deres, Gerhard Leutguard, og gjøre seg selv til dame av Cromwell. May-Sun blir tvunget å sverge troskap til huset Gregorius, og Leutguard-ene følger like etter. Gerhard blir den siste ridderen av Alessia og medlemmet av huset Leutguard som besitter en form for suverenitet – om man ser bort fra hans troskap til monarken.

### **Tredje Æra**

Under et ball arrangert av hertugen av Flynn, som Kent Sparrow snek seg inn på, kunngjorde butleren at ridderen av Alessia og hans hustru var ankommet. Det er allikevel usikkert om denne ridderen er koblet til huset Leutguard. Hvis han er det, gjør det huset hans til det lengst levende gjennom tidene.

## ***Merkbare medlemmer***

* Wyvern Leutguard
* Ùisdean Leutguard
* Vibanus A. Leutguard
* May Leutguard II
* Gerhard Leutguard
* Ridderen av Alessia (usikkert)

## ***Trivia***

1. *Leutguard* er avledet av det gammel-germanske *Luitgard*, som er satt av leddende *leud* "folk" og *gard* "inngjerding".
	* Ettersom det er avledet med sluttordet *guard* "vakt", kan en en også oversette til "folkets vakt".